## Abdul Nasir bin Haji Abdul Rani & Kamaru Salam bin Yusof
Aplikasi Maqasid Al-Syari’ah dalam Pembiayaan Golongan Fakir Menerusi Harta zakat

## Dodik Siswantoro
Characteristics of Local Govemment as Zakat (tithe)Collectorin Aceh Province,
Indonesia

## Fithriady
Penggunaan Model “Angkat Bloe”dalam Wakaf Produktif: Justifikasi dan Hambatan (Waqf Productive Using”Angkat Bloe” Model: the Rationales and Obstacles)

## Jabbar Sabil
Pendekatan Sirkuler  dalam Kajian Perbandingan Mazhab

## Mohamed Saladin Abdul Rasool & Ariffin Md Salleh
Poverty Measurement in Malaysian Zakat Institutions: A Comparison Between Monetary and Non-Moneary Measurement

## Wasiaturrahmah & Shochrul Rohmatulajija
A Generic Comparative Studyon Poverty Alleviation Between Muslim Populate Countries and Western Countries

## Zahri Hamad
Perakaunan Zakat Saham di Malaysia: Fatwa, Manual Amalan

## NAMA PENULIS
JUDUL
NAMA PENULIS JUDUL

## Vol. 18, No. 1,Januari-Juni 2016

## FAKULTAS SYARIAH DAN HUKUM UNIVERSITAS ISLAM NEGERI AR-RANIRY
MEDIA SYARI’AH

## MEDIA SYARI’AH
Wahana Kajian Hukum Islam Pranata Sosial Vol.  18,  No.  1,  2016
EDITOR-IN-CHIEF Ihdi Karim Makinara
EDITORS Agustin Hanafi Ali Abubakar Analiansyah Bismi Khalidin Jamhir Mijaz Iskandar Mursyid Mutiara Fahmi
INTERNATIONAL EDITORIAL BOARD A. Hamid Sarong (Universitas Islam Negery Ar-Raniry , BANDA ACEH ) Arskal Salim (Universitas Islam Negery Syarif Hidayatullah , JAKARTA) Al Yasa’ Abubakar (Universitas Islam Negery Ar-Raniry , BANDA ACEH ) Euis Nurlaelawati ( Universitas Islam Negery , SUNAN KALIJAGA) Kamaruzzaman Bustamam-Ahmad (Universitas Islam Negery Ar-Raniry , BANDA ACEH) Muhammad Amin Summa (Universitas Islam Negery Syarif Hidayatullah , JAKARTA) Ratno Lukito ( Universitas Islam Negery SUNAN KALIJAGA) Ridwan Nurdin (Universitas Islam Negery Ar-Raniry, BANDA ACEH)) Sonny Zulhuda (International Islamic University , MALAYSIA)

## ASISSTEN TO THE EDITOR
Ainun Hayati Musliadi Syarbunis
ENGLISH LANGUAGE ADVISOR M. Syuib
ARABIC LANGUAGE ADVISOR Fakhrurrazi M. Yunus
COVER DESIGNER Ikhlas Diko
MEDIA  SYARI'AH , is a  six-monthly  journal  published by the  Faculty of  Sharia and  Law  of the State Islamic University of Ar-Raniry Banda Aceh. The journal is published since February 1999  (ISSN.  1411-2353)  and  (ESSN.2579-5090)  Number.  0005.25795090  /  Jl.3.1  /  SK.ISSN  / 2017.04.  earned  accreditation  in  2003  (Accreditation  No.  34  /  Dikti  /  Kep  /  2003).  Media Syari’ah has been indexed Google Scholar and other indexation is processing some.
MEDIA SYARI'AH , envisioned as the Forum for Islamic Legal Studies and Social Institution, so  that  ideas,  innovative  research  results,  including  the  critical  ideas,  constructive  and progressive  about  the  development,  pengembanan,  and  the  Islamic  law  into  local  issues, national,  regional  and  international  levels  can  be  broadcasted  and  published  in  this  journal. This  desire  is  marked  by  the  publication  of  three  languages,  namely  Indonesia,  English,  and Arabic to be thinkers, researchers, scholars and observers of Islamic law and social institutions of various countries can be publishing an article in Media Syari'ah
MEDIA SYARI'AH , editorial Board composed of national and international academia, part of which are academicians of the Faculty of Sharia and Law of the State Islamic University of Ar- Raniry Banda Aceh. This becomes a factor Media Syari'ah as prestigious journals in Indonesia in the study of Islamic law.
Recommendations  from  the  editor  to  scope  issues  specific  research  will  be  given  for  each publishing Publishing in January and July.

## Editor Office : MEDIA SYARI’AH
Wahana Kajian Hukum Islam dan Pranata Sosial Fakultas  Syariah  dan  Hukum  Islam  UIN  Ar-
Raniry  Banda Aceh, Provinsi Aceh – Indonesia Email: mediasyariah@ar-raniry.ac.id ihdimakinara@ar-raniry.ac.id Webs: jurnal.ar -raniry.ac.id/index.php/medsyar Telp.+62 (651)7557442,Fax. +62 (651) 7557442 HP : 0823 0400 8070

## Table of Contents

## Articles
1 Abdul Nasir bin Haji Abdul Rani &Kamaru Salam bin Yusof
Aplikasi Maqasid Al-Syari’ah dalam Pembiayaan Golongan Fakir  Menerusi Harta Zakat
33

## Dodik Siswantoro
Characteristics of Local Government as
Zakat (tithe) Collector in  Aceh Province, Indonesia
51 Fithriady & Azharsyah Ibrahim Penggunaan Model “Angkat Bloe” dalam Wakaf Produktif:
Justifikasi dan Hambatan (Waqf Productive Using “Angkat Bloe” Model: the Rationales and Obstacles)

## Jabbar Sabil
Pendekatan Sirkuler dalam Kajian Perbandingan Mazhab

## 129 Mohamed Saladin Abdul Rasool  & Ariffin Md Salleh
Poverty Measurement In Malaysian Zakat  Institutions: A
Comparison Between Monetary And Non-Moneary Measurement
153 Wasiaturrahma & Shochrul Rohmatul Ajija
A Generic Comparative Study on Poverty  Alleviation
Between Muslim Populate Countries and Western Countries
209 Zahri Hamat
Perakaunan Zakat Saham di Malaysia: Fatwa, Manual dan Amalan
Aplikasi Maqasid Al-Syari’ah dalam Pembiayaan Golongan Fakir Menerusi Harta Zakat
Abdul Nasir bin Haji Abdul Rani

## Kamaru Salam bin Yusof
Abstract: Setiap  hukum  yang  diturunkan  oleh  Allah  subhanahu wa  ta’ala  pasti  mempunyai  rahsia  tersirat  atau  objektif tersembunyi  –  dikenali  dengan  Maqasid  al-Syari’ah  –  yang mungkin  tidak  disedari  oleh  ramai  orang.  Akibat  daripada kejahilan dan kealpaan manusia serta tatacara pelaksanaan yang tidak  komprehensif  telah  menyebabkan  suatu  hukum  itu  tidak mencapai  maqasidnya.  Hukum  Zakat  tidak  terkecuali  daripada berhadapan  dengan  senario  ini.  Umat  Islam  tahu  bahawa mengeluarkan Zakat adalah merupakan satu ibadah, bahkan satu kewajiban  yang  dituntut  oleh  Syarak  kepada  mereka  yang  telah memenuhi  syarat-syarat  wajib  mengeluarkannya.  Namun  tidak ramai  yang  tahu  tentang  kesan  yang  sepatutnya  lahir  daripada pengagihan  harta  Zakat  tersebut.  Kajian  saintifik  tentang  Zakat sebagai  salah  satu  elemen  pembiayaan  Islam  yang  efektif  dalam menyelesaikan  banyak  permasalahan  sosial  masih  belum  banyak dilakukan.  Kertas  ini  berusaha  untuk  mengkaji  beberapa  kesan positif yang sepatutnya lahir daripada praktik agihan Zakat jika ia
dilakukan dengan cara  yang betul kepada golongan  fakir. Kajian ini akan menggunakan kaedah kepustakaan terutama sekali dalam menghuraikan  prinsip  Maqasid  al-Syari’ah  yang  seterusnya digabungkan  dengan  beberapa  teori  moden  untuk  melihat keberkesanan  pelaksanaan  Zakat.  Kajian  kepustakaan  dilakukan untuk  memastikan  prinsip  Maqasid  al-Syari’ah  tidak  terpesong daripada  ruh  sebenar  penurunan  hukum  Zakat  kepada  manusia. Sementara proses penggabungan teori moden pula dilihat penting kerana ia banyak disandarkan kepada realiti semasa yang berlaku dalam  masyarakat.  Kajian  ini  mendapati  bahawa  pembiayaan Zakat  kepada  golongan  fakir  jika  ia  dilaksanakan  dengan  betul sudah  pasti  akan  dapat  mencapai  pelbagai  maqasid  di  samping menangani  pelbagai  permasalahan  sosial.  Untuk  itu,  kajian  ini juga akan menganjurkan beberapa saranan penstrukturan semula dalam proses agihan Zakat yang dijalankan sekarang.
Keywords: Agihan  Zakat,  Maqasid  al-Syari’ah  dalam  Zakat, golongan fakir

## 1. PENDAHULUAN
slam  mempunyai  ciri  asas  yang  sangat  unggul  dan  sangat istimewa  berbanding  dengan  agama  langit  yang  telah diturunkan  sebelumnya.  Keunggulan  dan  keistimewaan  ciri tersebut  merangkumi  tujuh  perkara (Khurshid  Ahmad,  1981) , iaitu:
 Cara hidup yang sempurna;
 Kesejagatan dan kemanusiaan;
 Mudah, rasional, dan praktikal;
 Perpaduan antara kebendaan dan kerohanian;
 Keseimbangan antara individu dan masyarakat;
 Mengandungi unsur tetap dan berubah; dan
 Ajaran yang terpelihara.
Keistimewaan  dan  kesempurnaan  Islam  ini  dapat  dilihat dan dikaji menerusi peraturan dan hukum hakam yang telah diatur dan  digubal  oleh  Allah  subhanahu  wa  ta’ala  menerusi  nas  al- Qur’an  al-Karim  dan  juga  nas  yang  diambil  daripada  Sunnah Rasulullah  sallallahu  alaihi  wasallam  ( Sunnah  Qawliyyah dan Sunnah  Fi‘liyyah ).    Hukum  hakam  yang  juga  dikenali  sebagai hukum Syarak ini boleh diklasifikasikan kepada tiga cabang ilmu, iaitu  ‘Aqidah,  Fiqh,  dan  Akhlak.  Penggubalan  hukum  hakam  ini ialah bertujuan supaya manusia dapat menjalani kehidupan mereka dengan selesa, aman, tenteram, dan teratur semasa berada di dunia yang  fana  sebagai  landasan  menuju  ke  alam  akhirat  yang  baqa’ dengan  harapan  mendapat  rahmat  Allah,  mendapat  keredaanNya, dan seterusnya mendapat balasan syurga.
Merujuk  kepada  pengklasifikasian  hukum  Syarak  –  yang diambil  daripada  sumber  al-Qur’an  dan  al-Sunnah,  ruang  lingkup pembicaraan  tentang  Pengajian  Usuluddin  tertumpu  kepada  skop perbincangan  yang  berkaitan  dengan  Ilmu  ‘Aqidah  dan  Ilmu Akhlak. Sementara  Pengajian  Syari‘ah  pula,  tumpuan

## I
perbincangan  ialah  menjurus  kepada  perkara  yang  berkaitan dengan  Ilmu  Fiqh.    Bertitik  tolak  daripada  pembahagian  cabang ilmu  ini  (Usuluddin  &  Syariah)  maka  bermulalah  perkembangan ilmu  Islam  –  dalam  pelbagai  bidang  –  secara  global  yang  antara lainnya  ialah  kelahiran  dan  perkembangan  ilmu Maqasid  al- Syari’ah .

## 2. DEFINISI DAN MATLAMAT MAQASID AL-SYARI’AH
Dari  segi  bahasa,  istilah Maqasid  al-Syari’ah berasal daripada  perkataan  Arab  yang  apabila  diterjemahkan  ke  Bahasa Melayu bermaksud “Objektif Syari‘ah”.
Merujuk  kajian  lampau,  didapati  ulama’  klasik  tidak pernah  mengemukakan  definisi  yang  sepesifik  tentang  apa  yang dimaksudkan dengan Maqasid al-Syari’ah .
Al-Imam  al-Ghazali (1973) menakrifkan Maqasid dengan  memberi  penegasan  kepada  aspek  Syarak  yang  memberi perhatian  terhadap  pemeliharan  lima  objektif  asas  sebagaimana yang disebutkan: “ Maksud  Syarak  adalah  untuk memelihara  lima perkara  yang  menyentuh  aspek  pemeliharaan  agama  mereka, kehidupan  mereka,  akal  pemikiran  mereka,  zuriat  keturunan mereka,  dan  harta  mereka.  Apa  sahaja  yang  dapat  memastikan penjagaan  lima  perkara  asas  ini  adalah  dianggap Maslahah dan manakala  sesuatu  yang  merosakkan  lima  perkara  asas  ini dianggap  Mafsadah,  dan  apa  jua  bentuk  tindakan  untuk menghindarinya merupakan Maslahah yang dituntut ”.
Al-Shatibi  yang  terkenal  sebagai  pelopor  ilmu Maqasid pun tidak pernah memberikan definisi yang komprehensif tentang istilah Maqasid. Beliau  mendefinisikan Maqasid  al-Syari’ah dengan  melihat  dimensi  epistemology.  Menurutnya:  “ Matlamat utama  Syarak  ialah  untuk  mengeluarkan  manusia  mukallaf daripada  hasutan  hawa  nafsunya  supaya  dia  menjadi  hamba
Allah  berasaskan  pilihan  sebagaimana  dia  menjadi  hamba Allah tanpa sebarang pilihan ” (Imran Ahsan Khan, 2002) .
Ulama’ muta’akhirin seperti  Ibnu  ‘Ashur,  ‘Ilal  al-Fasyi, dan  Ahmad  al-Raysuni  juga  telah  berusaha  untuk  mendefinisikan istilah Maqasid menurut  fahaman dan pandangan masing-masing. Ibnu ‘Asyur (2006) mendefinisikan Maqasid daripada  perspektif yang  lebih  luas  sebagaimana kenyataan beliau: “ Matlamat  umum (Maqsad  ‘Am)  hukum  Islam  ialah  untuk  memelihara  kerukunan umat  dan untuk memastikannya  membangun  secara sihat  dengan menjana  kesejahteraan  hidup  manusia.  Kesejahteraan  dan kebaikan  hidup  manusia  termasuklah  kesejahteraan  akal fikirannya,  kesejahteraan    perilakunya  dan  kesejahteraan  segala aspek  duniawi  di  mana  dia  hidup  dan  dipertanggungjawabkan ”. ‘Ilal  al-Fasyi  mendefinisikan Maqasid sebagai:  “ Matlamat Syari‘ah  dan  rahsia  pensyariatan  setiap  hukum ” (Al-Qarni,
1419H) .  Ahmad  al-Raysuni (1992) pula  mendefinisikan Maqasid itu  sebagai:  “ Matlamat  yang  ingin  dicapai  oleh  Syari‘at  demi kepentingan umat Islam ”.
Apapun  definisi  yang  diberikan,  para  ulama’  secara umumnya  hampir  sepakat  mengatakan  bahawa Maqasid  al- Shari’ah ialah  “ mengadakan  manfaat  dan  mengelak  mudharat ”. Menerusi kesepakatan ini Maqasid al-Shari’ah menurut ‘Abd al- Karim Zaydan (1996) boleh  diertikan  sebagai suatu usaha:
"ًايِناَث اَهِظْف ِحِب َّمُث ،ًلا َّوَأ َاهَل ِداَجْيِلإاِب ِداَبِعْلا ِحِلاَصَم ُقْيِقْحَت"
Maksudnya:  “ Merealisasikan  Maslahah  kepada  hamba  dengan terlebih  dahulu  mewujudkan  Maslahah  tersebut  dan  seterusnya memeliharanya ”.
Jika  diteliti  kepada  definisi  yang  dikemukakan  oleh  para ulama’ di atas, definisi yang dikemukakan oleh al-Raysuni adalah lebih  tepat  kerana  ianya  selari  dengan  konsep al-Syari’ah iaitu:
“ memberi  kemaslahatan  kepada  manusia  –  sama  ada  mencapai kebaikan  (Maslahah)  dan  menolak  keburukan  (Mafsadah)  –  di dunia  dan  di  akhirat ”,  sebagaimana  yang  dikatakan  oleh  al-‘Izz bin ‘Abd al-Salam (t.t) : “ [Syari‘at] Islam itu semuanya Maslahah, iaitu mendatangkan kebaikan  dan  menolak  keburukan ”.
Sebagaimana yang difirmankan oleh Allah subhanahu wa ta’ala:
َني ِمَلاَعْلِل ًةَمْح َر  َّلاِإ  َكاَنْلَس ْرَأ اَم َو
– :ءايبنلأا ةروس( 107 )
Tafsirnya:  “ Dan  tiadalah  Kami  mengutuskan  engkau  (wahai Muhammad),  melainkan  untuk  menjadi  rahmat  bagi  sekalian alam ” ( Surah al-Anbiya’ : 107). 1
Bertitik  tolak  dari  sini,  dapatlah  difahami  bahawa  adapun yang  dimaksudkan  dengan  matlamat  yang  ingin  dicapai  oleh Syari‘at  demi  kepentingan  umat  manusia  –  sebagaimana  definisi Maqasid yang disebutkan oleh al-Raysuni – itu ialah memperoleh kebaikan dan menolak keburukan.

## 3. OBJEKTIF TERAS SYARI’AH
Tujuan  Syarak  menetapkan  suatu  undang-undang  atau peraturan itu mempunyai lima tujuan utama, iaitu (Harussani, t.t) ;
1) Melindungi  agama: Ia  perlu  dilindungi  dan  diketahui melalui  komponen  agama  yang  terdiri  daripada  unsur Iman, Islam, dan Ihsan. Penghayatan iman yang sebenar- benarnya  akan  membentuk  watak  seseorang.  Sementara penghayatan  Islam  akan  membentuk  kesatuan  hubungan dengan  Allah  subhanahu  wa  ta’ala.  Manakala  ihsan apabila  dihayati  akan  membentuk  kesatuan  sesama makhluk.
1 Semua  tafsiran  ayat  al-Qur’an  dalam  kertas  kerja  ini  adalah  diambil daripada Sheikh Abdullah Basmeih. (1990). Tafsir Pimpinan al-Rahman Kepada Pengertian  al- Qur’an .  Cet.  10.  Kuala  Lumpur:  Bahagian Hal  Ehwal  Islam,  Jabatan Perdana Menteri.
2) Melindungi jiwa: Islam memerintahkan supaya  manusia menjaga  nyawa  (jiwa)  daripada  segala  bahaya  dan ancaman yang cuba untuk merosakkannya agar tetap sihat supaya  dapat  menunaikan  tugas  dan  tanggungjawabnya sebagai Khalifah Allah di muka bumi.
3) Melindungi keturunan: Allah subhanahu wa ta’ala telah memerintahkan sekalian makhluk untuk tunduk, berkhidmat,  dan  berbakti  kepada  manusia.  Rentetan  itu, keturunan  manusia  wajib  dijaga  supaya  terus  dapat diterima  oleh  sekalian  makhluk  yang  berada  di  bawah pentadbirannya.  Oleh  itu,  apa  pun  perkara  yang  boleh mendorong  kepada  kerosakkan  terhadap  keturunan manusia mestilah dicegah.
4) Melindungi  akal: Islam  mewajibkan  setiap  individu untuk  menghidupkan  akalnya  dengan  ilmu  dan  dengan menggunakan pancaindera yang lima. Oleh itu, akal wajib dijaga, dididik, dan dilatih.
5) Melindungi  harta: Manusia  disuruh  oleh  Allah subhanahu  wa  ta’ala  untuk  mendapatkan  harta,  bahkan menyuruhnya  untuk  menjaga  harta  tersebut  untuk dibelanjakan  kepada  perkara ma‘ruf agar  kemakmuran dapat dicapai sesuai dengan kehendak Syarak.
Kelima-lima elemen ini merupakan matlamat atau objektif teras  yang  hendak  dicapai  oleh  Syarak  yang  juga  disebut  sebagai Maqasid al-Syari’ah . Maka adalah menjadi satu kewajiban kepada setiap  individu  dan  masyarakat  untuk  menjaga  dan  melindungi kelima-lima  elemen  tersebut  daripada  binasa  demi  mencapai kebaikan  di  dunia  dan  kebaikan  di  akhirat. Al-Buti  (1992) menjelaskan  bahawa  “ setiap  perlakuan  yang  mengandungi penjagaan  kelima-lima  elemen  ini  disebut  sebagai  Maslahah, sementara  perlakuan  yang  membuatnya  binasa  disebut  sebagai Mafsadah ”.
Adapun  hal  yang  menjadi  perantara  terjaganya  kelima-lima elemen Maqasid al-Shariah itu, al-Imam al-Haramayn membahagikannya kepada tiga bahagian, iaitu (‘Uqlah, 1991) :
1) Kepentingan asas ( al-Daruriyyat ): Ia juga disebut sebagai keperluan  primer.  Iaitu  segala  apa  yang  paling  penting dalam  kehidupan  manusia  di  dunia  dan  di  akhirat. Kehidupan manusia akan menjadi rosak dan terancam jika kepentingan  ini  tidak  ada  atau  tidak  dipenuhi.  Contohnya, pensyariatan  undang-undang Qisas ,  ia  disyariatkan  bagi tujuan menghilangkan  ancaman terhadap kehidupan (jiwa) manusia.  Al-Shatibi (1996) mengkategorikan  agama,  jiwa, keturunan,  akal,  dan  harta  sebagai  kepentingan  asas  untuk kehidupan  manusia.  Bahkan  menurutnya  lagi,  semua agama  juga  memandang  kelima-lima  elemen  tersebut berada di dalam kategori kepentingan asas. Sekiranya luput salah  satu  daripada  elemen  tersebut  akan  menyebabkan kerosakan  dan  kacau  bilau  di  samping  akan  berlaku kesongsangan peraturan hidup.
2) Keperluan  biasa  ( al-Hajiyyat ): Ia  juga  disebut  sebagai keperluan  sekunder.  Iaitu  segala  apa  yang  memudahkan kehidupan  manusia  di  dunia  dan  di  akhirat.  Tanpanya kehidupan  manusia  akan  menjadi  tidak  sempurna, mengalami  kesempitan,  dan  kesulitan  tetapi  tidak  sampai ke  tahap  rosak  atau  terancam.  Contohnya,  keringanan berbuka puasa sewaktu musafir.
3) Keperluan mewah ( al-Tahsiniyyat ): Iaitu keperluan yang tidak  sampai  ke  tahap  kedua  yang  di  atas.  Ianya  hanya untuk  tujuan  pelengkap,  keselesaan,  dan  kecantikan. Contohnya,  berhias  ketika  hendak  pergi  ke  masjid  dengan pakaian  yang  indah  sesuai  dengan  tuntutan  norma  dan akhlak.

## 4. ZAKAT DALAM ISLAM
Dari  segi  bahasa,  iaitu  menurut  lidah  bangsa  Arab,  Zakat bererti  suci,  berkat,  tumbuh,  dan  terpuji (Ibnu  Manzur,  2003) . Dari  segi  terminologi  Syari’ah  (istilah  Syarak),  Zakat  ialah katanama  bagi  sejumlah  harta  tertentu  yang  telah  mencukupi syarat  tertentu  yang diwajibkan oleh Allah untuk dikeluarkan dan diberikan  kepada  orang  yang  berhak  menerimanya  dengan persyaratan tertentu pula (Shahatah, 1977) .
Hukum  mengeluarkan  Zakat  kepada  orang  yang  hartanya telah  memenuhi  syarat  ialah  wajib  dalam  Islam.  Mengeluarkan Zakat bukannya atas kemurahan hati individu atau secara sukarela, tetapi ianya tuntutan yang telah ditetapkan oleh Islam sebagaimana yang jelas termaktub di dalam al-Qur’an dan al-Sunnah. Di dalam al-Qur’an  al-Karim,  Zakat  dikaitkan  dengan  Solat  –  yang disifatkan oleh Rasulullah sallallahu alaihi wasallam sebagai tiang agama  –  tidak  kurang  daripada  20  kali.  Ini  menunjukkan  peri pentingnya  tuntutan  mengeluarkan  Zakat  dalam  Islam.  Antara petikan ayat al-Qur’an yang  mensyari‘atkan  kefarduan mengeluarkan Zakat ialah:
َنوُمَح ْرُت ْمُكَّلَعَل َلوُس َّرلا اوُعي ِطَأ َو َةاَك َّزلا اوُتآ َو َة َلََّصلا اوُميِقَأ َو – :رونلا ةروس( 56 )
Tafsirnya:  “ Dan  dirikanlah  kamu  akan  sembahyang  serta  berilah Zakat; dan taatlah  kamu kepada Rasulullah  supaya kamu beroleh rahmat ” ( Surah al-Nur : 56).
Selain  al-Qur’an,  banyak  juga  Hadith  Sahih  yang  menyebut tentang kewajiban mengeluarkan Zakat. Antaranya ialah:
«
َلََّصلا  ِماَقِإ َو ِ َّللَّا ُلوُسَر اًدَّمَحُم  َّنَأ َو ُ َّللَّا  َّلاِإ َهَلِإ  َلا  ْنَأ ِةَداَهَش  ٍسْمَخ ىَلَع ُم َلَْسِ ْلإا  َيِنُب
ِة َناَضَم َر  ِم ْوَص َو ِ جَحْلا َو ِةاَكَّزلا ِءاَتيِإ َو » - )يراخبلا هاور(
Maksudnya:  “ Berdiri  (kukuh)  Islam  atas  lima  (rukun):  Shahadah (pengakuan) bahawa tiada tuhan yang disembah melainkan Allah dan  (pengakuan)  bahawa  Muhammad  itu  Rasulullah  dan mendirikan  Solat  dan  mengeluarkan  Zakat  dan  mengerjakan  haji serta berpuasa di bulan Ramadhan ” (HR al-Bukhari).
Berdasarkan  dalil naqli yang  diambil  daripada  sumber  al- Qur’an  dan  al-Sunnah  ini  jelas  menunjukkan  bahawa mengeluarkan Zakat harta sabit kefarduannya dalam Islam.
Adapun  tanggungjawab  untuk  memastikan  kepatuhan mengeluarkan  Zakat  daripada  harta  yang  telah  mencukupi syaratnya adalah terletak di atas bahu pihak pemerintah. Dalam hal yang demikian, pemerintah berhak menjatuhkan  hukuman kepada orang  yang  tidak  patuh  melaksanakan  kefarduan  ini  sedangkan hartanya  sudah  memenuhi  syarat  wajib  untuk  dikeluarkan  Zakat. Hukuman  tersebut  bergantung  kepada  tiga  keadaan  berikut (Zallum, 1983) :
1) Jika orang tidak membayar Zakat karena tidak tahu akan kewajibannya,  maka  dia  tidak  dihukumkan  sebagai murtad  dan  tidak  dijatuhi  hukuman.  Pemerintah  hanya perlu  memaklumkan  kewajibannya  dan  mengambil Zakat daripadanya;
2) Jika  orang  tidak  membayar  Zakat  kerana  mengingkari kewajibannya,  maka  dia  dianggap  murtad  dan diperlakukan  sebagai  orang  murtad.  Dia  diminta bertaubat  dan  jika  dia  enggan,  maka  pemerintah menjatuhkan hukuman kepadanya dan hartanya menjadi hak Bayt al-Mal ; dan
3) Jika orang tidak membayar Zakat tapi masih mengimani akan  kewajibannya  dalam  agama,  maka  Zakat  akan diambil  secara  paksa  oleh  pemerintah.  Jika  mereka
berkelompok  dan  tidak  mahu  membayar  Zakat,  maka mereka  akan  diperangi  menurut  hukum bughah (pemberontak).  Perkara  ini  pernah  dilakukan  oleh Khalifah Abu Bakar  ketika  beliau  memerangi sekumpulan  Muslimin  yang  enggan  membayar  Zakat. Tindakan Khalifah ini membuktikan bahawa pemerintah Islam  berkewajiban  menguatkuasakan  dan  memastikan setiap  umat  Islam  mengeluarkan  Zakat  yang  telah diwajibkan oleh Syarak.
Dalam  hal  ini,  Islam  tidak  sepatutnya  dilabel  sebagai agama  yang  zalim  atau  agama  yang  bertindak  dengan  cara kekerasan. Akan tetapi ketegasan Islam ini harus dilihat dari sudut yang  lebih  bersih  dan  jernih  iaitu  untuk  memastikan  pendapatan per kapita tidak dimonopoli oleh golongan kaya sahaja sedangkan masih ada golongan miskin yang memerlukan bantuan. Perkara ini sejak  awal  lagi  telah  diperintahkan  oleh  Rasulullah  sallallahu alaihi  wasallam kepada  Mu‘az  bin  Jabal  ketika  mengutusnya  ke Yaman dengan sabdanya:
«
ْن ِم ُذَخ ْؤُت ،  ْمِهِلا َوْمَأ ىِف ًةَقَدَص  ْمِهْيَلَع  َضَرَتْفا َ َّللَّا  َّنَأ  ْمُهْمِلْعَأَف
ْمِهِئاَرَقُف ىَلَع ُّدَرُت َو ْمِهِئاَيِنْغَأ » - ناخيشلا هاور( )
Maksudnya: “ Maka beritahulah mereka bahawasanya Allah telah memfardukan atas mereka Zakat pada harta mereka yang diambil daripada golongan kaya antara mereka dan dikembalikan kepada golongan fakir di kalangan mereka ” (HR al-Bukhari & Muslim).
Menerusi  hadith  ini,  dapatlah  dilihat  dengan  jelas  bahawa Zakat  merupakan  satu  sistem  perpaduan  sosial  yang  menjamin kesejahteraan  ummah  iaitu  menerusi  pengutipan  harta  kekayaan daripada  golongan  kaya  dan  pengagihan  harta  tersebut  kepada golongan yang lemah dan memerlukan.
Mereka  yang  enggan  mengeluarkan  Zakat,  Allah  subhanahu  wa ta’ala berfirman:
(  ٍميِلَأ  ٍباَذَعِب  ْمُه ْرِ شَبَف ِ َّللَّا  ِليِبَس يِف اَهَنوُقِفْنُي  َلا َو َةَّضِفْلا َو  َبَهَّذلا  َنوُزِنْكَي  َنيِذَّلا َو

## 34 )
ُي  َم ْوَي
ْمُت ْزَنَك اَم اَذَه  ْمُهُروُهُظ َو  ْمُهُبوُنُج َو  ْمُهُهاَب ِج اَهِب ى َوْكُتَف  َمَّنَهَج  ِراَن يِف اَهْيَلَع ىَمْح
َنوُزِنْكَت ْمُتْنُك اَم اوُقوُذَف ْمُكِسُفْنَ ِلِ – :ةبوتلا ةروس( 34 - 35 )
Tafsirnya:  “ Dan  orang-orang  yang  menyimpan  emas  dan  perak dan tidak membelanjakannya pada jalan Allah, maka khabarkanlah  kepada  mereka  dengan  (balasan)  azab  seksa  yang tidak terperi  sakitnya.  (Iaitu) pada hari dibakar  emas perak  (dan harta  benda)  itu  dalam  neraka  jahanam,  lalu  diselar  dengannya dahi  mereka,  dan  rusuk  mereka,  serta  belakang  mereka  (sambil dikatakan  kepada  mereka):  Inilah  apa  yang  telah  kamu  simpan untuk  diri  kamu  sendiri,  rasakanlah  (azab  dari)  apa  yang  kamu simpan itu ” ( Surah al-Tawbah : 34 – 35).
Dalam  Hadith  Rasulullah  sallallahu  alaihi  wasallam juga  ada menceritakan  tentang  azab  yang  akan  diterima  oleh  orang  yang enggan mengeluarkan Zakat:
«
ُهَل  َع َرْقَأ  اًعاَجُش  ُهُلاَم ُهَل  َلِ ثُم ُهَتاَكَز  ِ دَؤُي  ْمَلَف  ًلااَم ُ َّللَّا ُهاَتآ  ْنَم َي ِهْيَتَم ِزْهِلِب ُذُخْأَي ِةَماَيِقْلا َم ْوَي ُهُق َّوَطُي  ِناَتَبيِبَز
اَنَأ ُلوُقَي ِهْيَقْدِشِب يِنْع َكُزْنَك اَنَأ  َكُلاَم » - )يراخبلا هاور(
Maksudnya: “ Siapa yang dikurniakan harta oleh Allah tetapi tidak menunaikan  Zakatnya,  akan  dijadikan  harta  itu  untuknya  pada hari  kiamat  seekor  ular  yang  licin  (botak)  kepalanya  dan mempunyai  dua  taring.  Ular  itu  akan  membelit  lehernya, kemudian  menggigit  kedua  rahangnya  dan  berkata:  Akulah hartamu. Akulah harta yang kau simpan ” (HR al-Bukhari).

## 5. TUJUAN AGIHAN ZAKAT
Mengeluarkan  Zakat  tidak  hanya  terbatas  kepada  aspek ritual  antara  manusia  dengan  Pencipta  ( hablum  minallah )  untuk membuktikan  apakah  manusia  lebih  mencintai  Allah  atau  lebih mencintai  hartanya,  bahkan  juga  mencakupi  aspek  perpaduan sesama manusia ( hablum minannas ). Harta yang dikumpul melalui Zakat  kemudian  diagihkan  untuk  tujuan  meraih  kesejahteraan ummah dan bukannya untuk  membangun sebuah kekuatan politik ( political power ) kerana Zakat jelas telah ditetapkan pengagihannya untuk  golongan mustahiq . Kesejahteraan itu boleh diertikan sebagai meningkatkan taraf kehidupan kepada yang lebih baik,  meraih  kemenangan  dan  kejayaan  ( al-Falah ),  memberi kesenangan  dan  mengurangi  penderitaan  ( al-Yusr ),  mendapat keberkatan  dan  kemakmuran  ( Barakat ),  memelihara  iklim  cinta dan sayang menyayangi ( al-Hubb ), serta menghilangkan kelaparan dan ketakutan.
Merujuk  kepada  ciri-ciri  Zakat  yang  disyari‘atkan  oleh  Islam , ia dilihat  memiliki  kesemua  ciri-ciri  kesejahteran  yang  disebutkan, iaitu:
1) Zakat dapat mengangkat darjat  golongan fakir miskin dan membantu  mereka  keluar  daripada  kesulitan  hidup  serta penderitaan;
2) Zakat  membantu  memecah  permasalahan  yang  dihadapi oleh para Gharimiin , Ibn al-Sabil , dan mustahiq lainnya;
3) Zakat mampu membina dan mengukuhkan tali
persaudaraan  sesama  umat  Islam  dan  manusia  pada umumnya. Dengan itu, akan dapat menghakis sifat dengki dan iri hati daripada golongan orang fakir miskin; dan
4) Zakat  mampu  mendekatkan  jurang  pemisah  antara golongan  kaya  dengan  yang  miskin  dalam  suatu masyarakat  yang  bersatu  padu  memakmurkan  negara hingga meraih kemenangan dan kejayaan.
Kesejahteraan  yang  diraih  melalui  agihan  Zakat  hanya akan  mungkin  berhasil  jika  dipraktikkan  dalam  masyarakat  Islam yang  berpegang  teguh  kepada  sistem  Islam.  Dalam  erti  kata  lain, jika Islam dengan Zakatnya diminta untuk menyelesaikan masalah kemiskinan  dalam  masyarakat  yang  menganut  konsep  non-Islam atau  memberlakukan  sistem  asing,  peranan  Zakat  tidak  mungkin efektif.  Kerana  sistem  Islam  dalam  hidup  bermasyarakat  dan bernegara  sifatnya  integral  dan  saling  lengkap  melengkapi  antara satu  sama  lain.  Ini  bererti,  sistem  Islam  itu  wajib  diamalkan seluruhnya  dan  tidak  boleh  dipilih  dengan  cara  mengambil sebahagian  dan  membuang  sebahagian  lainnya (Al-Qardawi,
1995) .

## 6. KESAN ZAKAT TERHADAP ISU KEMISKINAN
Usaha  membasmi  kemiskinan  dan  membantu  golongan fakir miskin ialah merupakan kewajiban orang kaya kerana dalam hartanya  ada  hak  orang  fakir  miskin.  Mengetepikan  hak  mereka adalah  menyalahi  hukum  Allah  yang  menetapkan  supaya  hak tersebut diserahkan. Firman Allah subhanahu wa ta’ala:
( ٌموُلْعَم ٌّقَح ْمِهِلا َوْمَأ يِف َنيِذَّلا َو
24 ِموُرْحَمْلا َو ِلِئاَّسلِل ) – :جراعملا ةروس( 24 - 25 )
Tafsirnya:  “ Dan  mereka  (yang  menentukan  bahagian)  pada harta-hartanya,  menjadi  hak  yang  termaklum;  bagi  orang miskin  yang  meminta  dan  orang  miskin  yang  menahan  diri (daripada meminta) ” ( Surah al-Ma‘arij : 24 – 25).
Jika  dilihat  dan  dikaji  daripada  lapan asnaf yang  berhak menerima  Zakat,  lima  daripadanya  berkaitan  dengan  isu kemiskinan,  iaitu  golongan al-Fuqara’ , al-Masakin , al-Riqab , al- Gharimin , dan Ibnu al-Sabil .
Kemiskinan  dari  sudut  perbincangan  ekonomi  Islam merujuk  kepada  satu  keadaan  di  mana  seseorang  tidak  mencapai Had  Kifayah (Al-Fanjari,  1981) . Had  Kifayah boleh  diertikan sebagai  satu  tahap  di  mana  seseorang  mesti  memperolehi keperluan  hidupnya (Lam,  2003) .  Dalam  erti  kata  lain, Had Kifayah ialah  batas  keperluan  minima  yang  mesti  dicapai  oleh setiap  individu.  Orang  yang  berada  pada  batas  atau  di  atas  batas tersebut dianggap telah melepasi sempadan kemiskinan, sementara orang  yang  berada  di  bawah  batas tersebut  berada  dalam  kondisi kemiskinan.
Bentuk  keperluan  pula  adalah  berbeza  antara  sesebuah negara  dengan  yang  lain,  bahkan  ia  berubah  mengikut  peredaran zaman. Berkemungkinan saja orang atau negara yang dikategorikan sebagai miskin pada zaman ini, dianggap kaya oleh orang terdahulu. Bertitik tolak dari sini bolehlah difahami bahawa kemiskinan  dapat  dirasakan  secara  berperingkat  mengikut keperluan  semasa  sesuai  dengan  perubahan  arus  kemajuan  dalam suatu  era.  Oleh  yang  demikian,  pengagihan  harta  Zakat  kepada golongan fakir dan miskin mesti merujuk kepada aspek keperluan sebenar masyarakat setempat dan aspek keperluan semasa.
Dalam  sistem  pemerintahan  Islam,  pemerintah  perlu sentiasa  memastikan  semua  golongan  fakir  miskin  dapat memenuhi  keperluan  asasi  mereka,  bahkan  juga  memastikan semua  rakyatnya  mencapai Had  Kifayah .  Usaha  memajukan  dan membangun  rakyat  serta  negara  merupakan  antara  tugas  utama pemerintah  Islam.  Dalam  konteks  negara  Islam  moden  hari  ini, tugas mencari dan mengagihkan harta Zakat kepada golongan fakir miskin  lebih  mudah  dilakukan  kerana  sekarang  sudah  terdapat kemudahan  canggih  dan  alat  pengangkutan  moden  (sama  ada  di darat,  sungai,  laut,  atau  udara)  untuk  sampai  ke  ceruk  rantau sempadan negara.

## 7. PENGARUH  ZAKAT  TERHADAP  PENGENDALIAN GOLONGAN FAKIR
Secara  teorinya, harta  Zakat  yang  dibayar  oleh  golongan kaya  dan  diagihkan  kepada  golongan  fakir  miskin  akan  dapat mencapai  manfaat  ke  tahap  paling  optimum,  bahkan  juga diharapkan  memberi  impak  yang  besar  kepada  pertumbuhan ekonomi negara.
Kesan  agihan  Zakat  kepada  golongan mustahiq bukan sahaja  diharap  mereka  berjaya  keluar  daripada  golongan  yang menerima  Zakat,  malahan  juga  diharapkan  akan  menjadi penyumbang  Zakat  kepada  negara  pada  suatu  hari  nanti.  Dalam pengertian  lain,  mereka  yang  pada  asalnya  terdiri  daripada golongan mustahiq akan  menjadi  sebahagian  daripada muzakki (pemberi  Zakat) dan  menjadi  guna  tenaga  yang  produktif  serta menyumbang kepada pertumbuhan ekonomi negara.
Melihat  kepada  proses  Zakat,  iaitu  memindah  harta kekayaan  daripada  golongan  kaya  kepada  golongan  miskin, menunjukkan bahawa Zakat ialah satu proses pemindahan sumber ekonomi. Oleh yang demikian, proses ini tentu saja akan memberi kesan  terhadap  perubahan  tertentu  yang  juga  bersifat  ekonomi, umpamanya menggunakan harta Zakat untuk tujuan konsumsi atau produksi.  Dari  sini,  tuntutan  Zakat  walaupun  pada  dasarnya merupakan  satu  tuntutan  agama  yang  berkonsepkan ‘Ubudiyyah (penghambaan diri kepada Allah), ia juga boleh dibincangkan dan dinilai dari perspektif analisis teori ekonomi moden untuk melihat keberkesanannya mengendali isu kemiskinan golongan fakir, iaitu:

## 1) Teori Utiliti Marjinal (The Theory of Marginal Utility)
Menurut  ahli  Falsafah  J.  Bentham  dan  J.S.Mill,  matlamat utama  yang  harus  dicapai  oleh  sesebuah  kerajaan  ialah
memastikan setiap individu dalam masyarakatnya mencapai tahap utiliti  (kepuasan)  yang  paling  maksimum.  Mereka  berpendapat bahawa  kitaran  semula  pendapatan  hendaklah  didasarkan  kepada andaian “Teori Utiliti Marjinal” (Gans, 2000) .
Teori  ini  dikatakan  mula  diperkenalkan  secara  sistematik oleh  William  Stanley  Jevons  seorang  ahli  ekonomi  berbangsa Inggeris  pada  tahun  1871.  Pada  tahun  yang  sama,  Carl  Menger seorang  ahli  ekonomi  berbangsa  Austria  juga  turut  menerbitkan versi tulisannya. Tiga tahun kemudian, tanpa menyedari kerja yang dilakukan  oleh  Jevon  dan  Menger,  seorang  ahli  ekonomi berbangsa Swiss,  Leon  Walras  telah menerbitkan versi tulisannya tentang teori yang sama (Dolan G.E., t.t) .
Teori  ini  menjelaskan  bahawa  kepuasan  menggunakan suatu  barangan  dapat  diukur  melalui  utiliti  (kepuasan).  Peraturan Utiliti  Marjinal  Menurun  ( The  Law  of  Diminishing  Utility ) menjelaskan  bahawa  penggunaan  suatu  barangan  pada  setiap  unit akan  menyebabkan  kepuasan  individu  semakin  meningkat.  Pada kebiasaannya,  apabila  kepuasan  meningkat  akan  menyebabkan keinginan individu untuk menggunakan barangan tersebut menjadi semakin  menurun.  Setelah  tingkat  kepuasan  mencapai  satu  tahap Kepuasan  Total  ( TU ),  sedangkan  lebih  banyak  unit  dikonsumsi akan  menyebabkan  tahap  kepuasan  menjadi  semakin  menurun. Tambahan  penggunaan  unit  yang  berterusan  akan  menyebabkan tingkat  kepuasan  individu  menurun  hingga  mencapai  tahap negatif” (Dolan G.E., t.t) .
Untuk  lebih  memahami  Peraturan  Utiliti  Marjinal  Menurun dengan mudah, maka dibawakan jadual dan gambar rajah berikut:

## Utiliti (Kepuasan) Total Menkonsumsi Burger
UNIT KONSUMSI ( X) TAHAP KEPUASAN TOTAL ( TUx ) 0 0 1 4 2 5 3 3 4 1 5 -1
Gambar rajah di atas menunjukkan bahawa unit ke-3, ke-4, dan  ke-5  burger  tidak  diperlukan  oleh  individu  kerana  dia  telah mencapai  kepuasan  total  pada  unit  yang  ke-2.  Dengan mengkonsumsi  unit  lebihan  itu  akan  menyebabkan  tahap kepuasannya  semakin  menurun.  Pada  unit  ke-5,  tahap  kepuasan menjunam  negatif apabila tubuhnya menjadi  lemah kerana terlalu
kenyang,  atau  mungkin  terbunuh  kerana  tercekik.  Jika  demikian halnya,  adalah  lebih  baik  sekiranya  unit  lebihan  yang  tidak diperlukan  diberi  kepada  orang  lain  yang  sedang  kelaparan  dan ingin memakan burger tetapi tidak mampu untuk membelinya.
Teori  Marginal Utiliti  ini dapat  menjelaskan kenapa  Zakat patut  diberikan  kepada  golongan  fakir  miskin.  Orang  kaya  yang telah mencapai kepuasan total pada kebiasaannya cenderung untuk menyimpan  lebihan  hartanya  tanpa  digunakan.  Perbuatan  ini dilihat  sebagai  satu  pembaziran  yang  merugikan  empunya  harta dan masyarakat amnya. Lebihan harta jika diberikan kepada orang yang  memerlukan  seperti  golongan  fakir  miskin  –  melalui pemberian  Zakat  –  pada  hakikatnya  tidak  merugikan  tuan empunya harta kerana dia telah mencapai kepuasan total dan tidak memanfaatkan  hartanya.  Dengan  mengagihkan  harta  tersebut kepada  orang  yang  memerlukan,  tahap  utiliti  akan  dapat  terus ditingkatkan  ke  tahap  yang  lebih  tinggi  kerana  kecenderungan mengguna  di  kalangan  fakir  miskin  lebih  tinggi  berbanding kecenderungan  mengguna  di  kalangan  orang  kaya.  Menerusi analisis  ini,  Zakat  dapat  dibuktikan  berperanan  meningkatkan pusingan  wang  dalam  ekonomi  dan  meningkatkan  tahap  utiliti  ke paras yang lebih tinggi.
2) Teori Pendapatan (The Theory of Income)
Umumnya,  pendapatan  ( income )  bermaksud  semua  aliran tunai  yang  diperolehi  oleh  seseorang  individu,  perusahaan,  atau negara,  terutamanya  yang  bersifat  tetap (Parkinson  &  J.  Noble, 2006) . Teori Pendapatan menjelaskan bahawa permintaan terhadap suatu  barangan  antara  lainnya  dipengaruhi  oleh  faktor  perubahan pendapatan.  Apabila  pendapatan  meningkat,  orang  ramai  lebih cenderung  untuk  membeli  pelbagai  barangan  normal  ( normal goods )  dalam  kuantiti  yang  lebih  besar,  dengan  tanggapan  harga barangan itu tidak berubah (Dolan G.E., t.t) . Penggunaan terhadap suatu  barangan  akan  konsisten  sekiranya  pendapatan  itu  bersifat
tetap sebagaimana  yang dijelaskan dalam Teori Pendapatan Tetap ( Theory of Permanent Income ) (Wonny, 2007) . Untuk penjelasan yang lebih  mudah,  gambar rajah berikut  menunjukkan bagaimana pendapatan mempengaruhi permintaan terhadap barangan normal:
Rajah di atas menunjukkan bahawa pendapatan mempunyai  hubungan  langsung  dengan  penggunaan  barangan normal  (seperti  ayam);  peningkatan  pendapatan  memberi  kesan secara  langsung  kepada  peningkatan  permintaan  (perpindahan keluk D1 kepada  keluk D2 )  dengan  syarat  harga  barangan  tidak berubah.  Pada  keluk D1 , dengan  berbekalkan  BND12.00 seseorang  boleh  membeli  empat  ekor  ayam,  dan  perpindahan keluk D1 kepada D2 ,  pada  harga  yang  sama  individu  tersebut sudah boleh membeli enam ekor ayam.
Peningkatan  terhadap  permintaan  ini  mendesak  penternak supaya  menggandakan  usaha  menghasilkan  lebih  banyak  ayam bagi memenuhi permintaan. Rentetan itu, lebih ramai tenaga kerja akan  diserap  masuk  untuk  merealisasikan  tuntutan  penghasilan yang terus meningkat. Berdasarkan teori ini, dapatlah dirumuskan
bahawa kepentingan Zakat tidak hanya terbatas sebagai satu sistem sosial  yang  menyatupadukan  masyarakat,  bahkan  kepentingannya juga  menjangkau  sebagai  faktor  ekonomi  yang  mampu mewujudkan  kuasa  beli  baru  ( new  purchasing  power )  dalam pasaran  tempatan.  Bukan  sahaja  mewujudkan  kuasa  beli  baru, bahkan  aktiviti  penggunaan  dan  pengeluaran  terhadap  suatu barangan  juga  meningkat,  di  samping  meningkatnya  penggunaan tenaga kerja serta alat penghasilan ekoran daripada tuntutan kuasa beli baru tersebut.
Ringkasnya,  orang  kaya  yang  mengeluarkan  Zakat  untuk diagihkan  kepada  golongan  yang  memerlukan,  secara  tidak langsung  menyumbang  kepada  keupayaan  negara  menggunakan daya  sumber  dengan  lebih  efisyen,  mempelbagaikan  aktiviti pengeluaran,  dan  menangani  isu  pengangguran.  Analisis  ini membuktikan  bahawa  Zakat  berperanan  sebagai  elemen  utama yang  menggerak  dan  menghidupkan  industri  untuk  menghasilkan pelbagai  keperluan  masyarakat,  dan  ini  akan  menjanjikan kemajuan  ekonomi  yang  lebih  mantap  dan  berdaya  saing.  Dari sini,  agihan  harta  Zakat  bukan  sahaja  menguntungkan  satu  pihak, bahkan  menguntungkan  seluruh  masyarakat  dalam  negara termasuk orang kaya itu sendiri.
Hasil  daripada  analisis  teori  ekonomi  moden,  pengaruh  agihan Zakat terhadap ekonomi dapat diringkaskan seperti berikut:
1) Pengaruh  Zakat  terhadap  usaha  produktif  daripada golongan muzakki : Tuntutan mengeluarkan Zakat mendorong muzakki untuk terus mengembangkan hartanya agar  tidak  habis  dimamah  Zakat.  Tidak  pernah  terlakar dalam  sejarah  bahawa  orang  kaya  yang  mengeluarkan Zakat  jatuh  bankrap.  Tetapi  sejarah  banyak  mencatatkan
ramai  di  kalangan  orang  kaya  yang  kikir  kedekut  jatuh muflis;
2) Pengaruh  Zakat  terhadap  usaha  produktif  daripada golongan mustahiq : Memandangkan kecenderungan mengguna  di  kalangan  penerima  Zakat  adalah  tinggi, maka  meraka akan  mengeluarkan  semula  harta  yang diperolehinya  daripada  sumber  Zakat  untuk  memenuhi keperluan  hidup  mereka.  Peraturan  dalam  sistem perekonomian  ialah  apabila  meningkatnya  konsumsi (mengguna) akan mendorong usaha produksi;
3) Pengaruh
Zakat terhadap pelaburan: Apabila meningkatnya perbelanjaan di kalangan mustahiq memungkinkan  peningkatan  kadar  untung  usahawan  dan akhirnya  akan  menggerakkan  pertambahan  pelaburan persendirian;
4) Pengaruh  Zakat  terhadap  pengembalian  pendapatan: Pemindahan  sejumlah  pendapatan  orang  kaya  kepada orang miskin melalui Zakat lebih banyak manfaatnya jika dibandingkan  dengan  kerugian  kerana  Zakat  berfungsi sebagai alat yang paling efektif untuk pengembalian harta kekayaan; dan
5) Pengaruh  Zakat  terhadap  kerja:  Orang  yang  beranggapan bahawa  agihan  Zakat  mendorong  penerimanya  terus menganggur  mengharapkan  Zakat  adalah  tidak  benar kerana  Zakat  hanya  diagih  kepada  mereka  yang  dalam keperluan.  Zakat  yang  diagihkan  kepada  kelompok masyarakat  yang  menggunakannya  bagi  tujuan  konsumsi menyebabkan peningkatan terhadap permintaan barangan, maka  setentunya  tuntutan  ini  memerlukan  lebih  ramai pekerja  untuk  diserap  masuk  dan  seterusnya  menangani pelbagai masalah sosial seperti pengangguran.

## 8. KEJAYAAN AGIHAN ZAKAT DARI UKURAN

## MAQASID AL-SYARI’AH
Sungguhpun  Zakat  dapat  menyemarakkan  pertumbuhan ekonomi  sesebuah  negara  seperti  yang  dapat  dilihat  menerusi analisis teori ekonomi moden, Zakat wajar dilihat oleh umat Islam sebagai satu alternatif dalam mengembangkan ekonomi Islam dan bukannya bumper utama.    Pengaruh  dan  keberkesanan  agihan Zakat  terhadap  golongan  fakir  miskin  demi  memelihara  keutuhan Maqasid al-Syari’ah perlu diberi perhatian utama. Menilai tentang kejayaan  atau  kegagalan  agihan  Zakat  dari  perspektif  ini menjadikan  penilaiannya  lebih  komprehensif  dan  menepati keperluan sebenar manusia.
Untuk  mengukur  keberkesanan  Zakat  memenuhi  prinsip Maqasid  al-Syari’ah ,  kaedah  “ Change  Assessment  and  Scoring Tool ” ( CAST ) dilihat sangat  sesuai untuk  digunakan. Berdasarkan analisa CAST ,  tindakan  yang  tepat  dan  cepat  boleh  dilakukan kerana  ianya  memberi  gambaran  yang  terperinci  untuk  setiap elemen  yang  dikaji  sama  ada  perubahan  berkenaan  adalah  positif atau pun negatif. Menerusi kaedah CAST ini, ukuran keberkesanan diperolehi apabila melihat kepada perubahan yang berlaku kepada responden  yang  menerima  agihan  Zakat.  Pilihan  jawaban  yang dinyatakan oleh responden akan dikodkan dalam CAST . Perubahan akan  diukur  dalam  lima  skala  perubahan,  iaitu:  (Nilai  5)  = Perubahan paling positif; (Nilai 4) = Perubahan positif; (Nilai 3) = Tiada  perubahan;  (Nilai  2)  =  Perubahan  negatif;  dan  (Nilai  1)  = Perubahan  paling  negatif.  Lima  indikator  akan  digunakan sebagaimana  tafsiran  yang  dikehendaki  dalam  Teori Maqasid  al- Syari’ah , iaitu menjaga agama, nyawa, akal, keturunan, dan harta, mengikut keutamaan dan tafsiran berikut (Rosbi & Sanep, 2010) :
1) Menjaga agama: Memastikan setiap muslim berpegang teguh menganut ajaran Islam. Setiap tindakan dan usaha yang dijalankan dalam mencari rezeki dan memperbaiki taraf kehidupan juga mengikut lunas-lunas ajaran Islam;
2) Menjaga  nyawa: Mendorong  individu  berusaha  keras bagi memastikan mereka berupaya menjaga keselamatan diri  dan  keluarga,  stabil,  jauh  dari  rasa  ketakutan,
merasa selamat, terpelihara, dan merasa dilindungi;
3) Menjaga akal: Mendorong setiap individu menggunakan  kelebihan  akal  untuk  menimba  pelbagai ilmu  pengetahuan  dan  kemahiran  untuk  menjamin kesejahteraan diri, keluarga, dan masyarakat;
4) Menjaga  keturunan: Mereka  mampu  menjaga  batas- batas  kehormatan  diri,  maruah,  nama  baik  keturunan, dan membantu membina masyarakat yang bermaruah di samping  menjadikan  diri  sendiri  lebih  diterima  dan dihormati; dan
5) Menjaga  harta: Mereka  bijak  menggunakan  peluang yang ada untuk  mencari  rezeki,  menyediakan makanan, minuman, tempat perlindungan, keperluan diri, mendapatkan  rawatan,  pendidikan,  dan  seterusnya menjaga harta benda sendiri demi kesejahteraan diri dan keluarga.
Keberkesanan  memenuhi  kelima-lima  indikator  ini  akan dikategorikan semula kepada tiga keadaan, iaitu  baik  (pencapaian perubahan  pada  tahap  75%  ke  atas),  sederhana  (pencapaian perubahan  pada  tahap  60%  -  74.9%),  dan  lemah  (perubahan  di bawah  tahap  60%).  Perubahan  indikator  yang  berlaku  kepada golongan  penerima  Zakat  akan  dipersembahkan  dalam  bentuk Monitoring Wheel sepertimana berikut:

## Monitoring Wheel
:
Keberkesanan Agihan Zakat Berdasarkan
Ukuran Maqasid al-Syari‘ah Menggunakan Kaedah CAST
Berdasarkan  penilaian  ini,  mana-mana  indikator  yang  berada dalam  kedudukan  sederhana  dan  lemah  perlu  dicari  puncanya untuk  diperbaiki.  Pembetulan  dan  penambahbaikan  perlu dilakukan  secepat  mungkin.  Dengan  itu  diharapkan  agihan  Zakat akan  dapat  mengubah  taraf  sosio-ekonomi  golongan  penerima Zakat  berdasarkan  sejauh  mana  mereka  berupaya  memenuhi keperluan yang diperuntukkan dalam Teori Maqasid al-Syari’ah .

## 9. PENUTUP DAN CADANGAN:
Berdasarkan  perbincangan  di  atas,  dapatlah  disimpulkan bahawa  Zakat  sepertimana  dalam  kerangka  Maqasid  al-Syari’ah dan  berdasarkan  Teori  Ekonomi  Islam  adalah  merupakan  elemen Islam  terpenting  yang  bertindak  dengan  berkesan  membantu golongan  fakir  miskin  keluar  dari  cengkaman  kemiskinan. Fenomena  kemiskinan  tidak  bersifat  kekal.  Ia  bukan  satu kemestian yang tidak boleh dihindari. Sebaliknya ia satu fenomena yang  berubah-ubah.  Jika  dicermati  dengan  terperinci,  ditemukan bukti  empirik  bahawa  pertambahan  jumlah  penduduk  yang  hidup di  bawah  garis Had Kifayah bukanlah karena persoalan kekayaan alam  yang  tidak  sebanding  dengan  jumlah  penduduk,  akan  tetapi karena  agihan  harta  kekayaan  yang  tidak  adil  dan  rendahnya  rasa kesetiakawanan  antara  anggota  masyarakat.  Oleh  yang  demikian, serangan  kemiskinan  perlu  disekat  menerusi  pengurusan  Zakat yang teratur dan terancang.
Selain  itu,  Zakat  juga  berperanan  membangun  sebuah negara  yang  sejahtera  dengan  mewujudkan  peluang  pekerjaan, peningkatan  konsumsi,  peningkatan  produksi,  dan  pertambahan pelaburan serta pendapatan. Oleh  yang demikian, Zakat  pada hari ini  bukan  sahaja  perkara  yang  berkaitan  dengan  urusan  mengutip dan  mengagih  harta  kekayaan  sahaja,  tetapi  perlu  kepada pemahaman  konsep  pengurusan  yang  merangkumi  aspek merancang, mengorganisasi, menyelaras, dan membuat keputusan.Sebagai  langkah  pengukuhan  kepada  proses  agihan Zakat agar dapat memainkan peranannya untuk mencapai Maqasid al-Syari’ah ,  dibawakan  beberapa  pandangan  dan  cadangan  untuk dipraktikkan:
1) Zakat  pada  hari  ini  harus  berevolusi.  Revolusi  dalam  erti kata anjal dan fleksibel  untuk  menghadapi  tekanan inflasi yang  terus  menerus  menghambat  golongan  fakir  miskin dan  fleksibel  untuk  pemberdayaan  ke  arah  usaha  yang lebih  produktif  agar  matlamat  membentuk  insan  yang progresif dan inovatif dapat dilakukan;
2) Menubuhkan  “Pusat  Kecemerlangan Asnaf Zakat”  yang ditadbir  oleh  ulama’  Islam  terkemuka.  Penggerak utamanya ialah tenaga pengajar yang berkemahiran dalam pelbagai disiplin ilmu Islam seperti perundangan Syari’ah, ekonomi,  pengurusan,  kewangan,  enterprenur,  statistik, analisis  komputer,  dan  juga  tenaga  pengajar  yang  benar- benar mahir dalam pelbagai bidang vokasional (memasak, menjahit, mekanik, bertani, usahawan, dan sebagainya), di samping  memiliki  kakitangan  sokongan  yang  boleh dipercayai.  Golongan mustahiq khasnya  golongan  fakir miskin  akan  dididik,  diasuh,  dibimbing,  dan  dilatih sehingga  menjadi  “insan  baru”  yang  produktif,  mampu berdikari, menyumbang  kepada pembangunan masyarakat dan  negara,  akhirnya  keluar  dari  kepompong  kemiskinan buat  selamanya.  Di  sini,  peranan  Zakat  tidak  hanya membantu  golongan mustahiq untuk  jangka  masa  pendek sebagaimana amalan lazim, tetapi juga berperanan sebagai mekanisme  Islam  terpenting  untuk  merubah syakhsiyyah
insan dalam jangka masa panjang;
3) Agihan  harta  Zakat  semestinya  berpaksikan  kepada pemberdayaan  usaha  kerja  yang  produktif  di  kalangan mustahiq .  Untuk  itu,  institusi  Zakat  harus  menggembleng tenaga  untuk  memperbaiki  taraf  ekonomi  golongan  fakir dan  miskin  supaya  mereka  mampu  keluar  dari  masalah kemiskinan,  iaitu  dengan  memberi  bantuan  modal  dan latihan yang sesuai dengan kemahiran dan kecenderungan
supaya  mereka  dapat  memulakan  kegiatan  ekonomi  yang produktif;
4) Membiaya  projek  sosio-ekonomi  menggunakan  harta Zakat,  seperti  tajaan  pendidikan,  latihan  vokasional, membiaya rumah kos  murah, membiaya aktiviti pertanian dalam  sekala  kecil,  dan  sebagainya.  Ini  mungkin  dapat dilakukan dengan menggunakan konsep al-Mudarabah , di mana  pengurus  harta    Zakat  bertindak  sebagai  “ Rab  al- Mal ”  dan  penerima    Zakat  mengambil  peranan  sebagai
“ al-Mudarib ”  yang  menyumbang  tenaga  kerja  mereka. Keuntungan dibahagikan kepada kedua-dua pihak sebagaimana persetujuan awal sebelum projek dijalankan;
5) Malburkan  harta  Zakat  dalam  projek  yang  menepati peraturan Syari’ah dan memberi faedah maksimum kepada individu  miskin  dan  yang  memerlukan (Al-Rayyan,
1999) .  Ke  arah  ini,  satu  institusi  kewangan  Islam  yang berpengalaman  dan  berkemahiran  diperlukan  untuk mengurus  hal  ehwal  pelaburan  harta    Zakat  bagi mengurangkan risiko kerugian;
6) Menubuhkan  satu  tabung Khayrat Zakat  bagi  membantu golongan  fakir  dan  miskin,  contohnya  membiaya  majlis perkahwinan  dan  lain-lain  keperluan.  Mengahwinkan orang fakir miskin boleh menangani masalah kemiskinan, iaitu melalui:
a) Pasangan  suami  isteri  akan  saling  bantu  membantu meringankan  beban  antara  satu  sama  lain  dalam mencari rezeki;
b) Dengan  kelahiran  zuriat  baru,  secara tabi‘i akan mendorong  ibu  bapa  untuk  berusaha  lebih  gigih mencari rezeki  bagi  menyara hidup  anak-anak mereka; dan
c) Kelahiran zuriat baru akan membantu dan meringankan beban ibu bapa mendapatkan rezeki.
7) Membuat  panduan  lengkap  tentang  kaedah,  hukum, penggunaan, dan pembahasan tentang jenis harta kekayaan zaman  moden.  Melalui  panduan  ini  akan  dapat  dijadikan rujukan,  saranan,  dan  pemahaman  yang  lebih  jelas mengenai Zakat.
BIBLIOGRAFI:

## Al-Qur’an al-Karim
Sheikh  Abdullah  Basmeih. Tafsir  Pimpinan  al-Rahman  Kepada Pengertian  al-Qur’an .  (1990).  Cet.  10.  Kuala  Lumpur:
Bahagian Hal Ehwal Islam, Jabatan Perdana Menteri.
Ibn  ‘Ashur,  Muuammad  Tahir.  (2006). Treatise  on  Maqasid  al- Shari‘ah . (Terj.) Mohamed el-Tahir al-Mesawi. London and Washington:International Institute of Islamic Thought.
Al-Buti,  Muhammad  Sa‘ed  Ramadan.  (1992). Dawabit  al- Maslahah  fi  al-Shari‘ah  al-Islamiyyah .  Beirut:  Dar  al- Muttahidah.
Dolan  G.E.  &  Lindsey  D.E.  (t.t). Microeconomics .  (Cet.7).  t.t.p: The Dryden Press Harcourt Brace College Publisher.
Al-Fanjari, Muhammad Shawqi. (1981). Al-Islam wa al-Mushkilah al-Iqtisadiyyah:  Kaifa  Yatatawwar  al-Islam  Mushkilah  al- Faqr  wa  Kaifa  Yu‘alijuhu  fi  Dirasah  Muqaranah  Ma‘a  al- Iqtisadayn  al-Ra’sumali  wa  al-Ishtiraki .  (Cet.  2).  Kaherah:
Maktabat al-Salam al-‘Alamiyyah.
Gans, Joshua. (2000). Principles of Microeconomics . London: t.p.
Al-Ghazali,  Abu  Hamid.  (1973). Al-Mustasfa  min  ‘Ilm  al-Usul .
Kaherah: al-Maktabah al-Tijariyyah.
Harussani bin Haji Zakaria. (t.t). Menjaga Maqasid Shari‘ah Teras Keutuhan Negara . t.n: t.p.
Imran  Ahsan  Khan  Nyazee.  (2002). Theories  of  the  Islamic  Law: The  Methodology  of  Ijtihad .  Kuala  Lumpur:  The  Other Press.
Al-‘Izz bin ‘Abd al-Salam. (t.t). Qawa‘id al-Ahkam fi Masalih al- Anam . Beirut: Dar al-Ma’rifah.
Khurshid Ahmad. (1981). Islam: Prinsip Dasar dan
Kerakteristiknya . Bandung: Perpustakaan Salman ITB.
Lam,  ‘Abdullah.  (2003). Ahkam  al-Aghniya’:  Ahkam  Ghina’  al- Mal wa Dawabit Talabihi wa al-Intifa‘ wa al-Tasarruf Bihi fi al-Fiqh al-Islami . Jordan: Dar al-Nafa’es.
Ibn Manzur, Jamal al-Din. (2003). Lisan al-‘Arab . Beirut: Dar al- Kutub al-‘Ilmiyyah.
Parkinson,  Dilys  &  J.  Noble  (Pyt.).  (2006). Oxford  Business English  Dictionary  for  Leaners  of  English .  t.t.p:  Oxford University Press.
Al-Qardawi,  Yusuf.  (1995). Kiat  Islam  Mengentas  Kemiskinan . (Mushkilah  al-Faqr  wa  Kayfa  ‘Alajahu  al-Islam).  Syafril Halim (Terj.). Jakarta: Gema Insani Press.
Al-Qarni, ‘Iwad bin Muhammad. (1419H). Al-Mukhtasar al-Wajiz fi Maqasid al-Tashri‘ . Jeddah: Dar al-Andalus al-Khadra’.
Al-Raysuni,  Ahmad.  (1992). Nazariyyat  al-Maqasid  ‘Inda  al- Imam  al-Shatibi .  Beirut:  Al-Ma‘had  al-‘Alami  li  al-Fikr  al-
Islami.
Al-Rayyan, Husayn Ratib Yusuf. (1999). ‘Ajzu al-Muwazanah wa ‘Ilajuhu fi al-Fiqh al-Islami . Amman: Dar al-Nafa’es.
Rosbi  Abd  Rahman  &  Sanep  Ahmad.  (2010).  “Pengukuran Keberkesanan  Agihan  Zakat:  Perspektif  Maqasid  al-
Syariah”. Seventh  International  Conference:  The  Tawhidi Epistemology:  Zakat  and  Waqf  Economy  Proceedings . Malaysia: Bangi.
Shahatah,  Shawqi  Isma‘il.  (1977). Al-Tatbiq  al-Mu‘asir  li  al- Zakat . Jeddah: Dar al-Shuruq.
Al-Shatibi.  (1996). Al-Muwfaqat  fi  Usul  al-Shari‘ah .  Beirut:  Dar al-Ma‘rifah.
‘Uqlah,  Muhammad.  (1991). Al-Islam Maqasiduhu wa
Khasaisuhu . Amman: Maktabah al-Risalah al-Hadithah.
Wonny  Ahmad  Ridwan.  (2007). Teori  Makroekonomi .  Bogor: Bina Niaga.
Zallum,  ‘Abdul  Qadim.  (1983). Al-Amwal  fi  Dawlah  al-Khilifah .
Beirut : Dar al-‘Ilm li al-Malayin.
Zaydan, ‘Abd al-Karim. (1996). Al-Wajiz  fi  Usul  al-Fiqh .  Beirut: Mu’assasah al-Risalah.